י"ב בתמוז תשפ"ד

 18 ביולי 2024

לכבוד,

הצלחה - לקידום חברה הוגנת (ע"ר) 580490902

באמצעות ב"כ מר אלדד מן, עו"ד

-באמצעות דוא"ל: elad@man-barak.com –

שלום רב,

**הנדון: בקשה לפי חוק חופש המידע, התשנ"ח-1998 – הסדרי ניגוד עניינים של ראש המועצה, מנכ"ל המועצה וחברי הנהלת המועצה וחברי המועצה**

סימוכין: בקשת חופש מידע מיום 19.6.2024

בשם המועצה המקומית צור הדסה (להלן: "**המועצה**"), בהמשך לפנייתך לבקשת המידע שבנדון בהתאם לחוק חופש המידע, התשנ"ח-1998 (להלן: "**חוק חופש המידע**"), תקנות חופש המידע (אגרות), תשנ"ט-1999, ופנייתכם שבסימוכין, ובהמשך לשיחתנו הטלפונית בעניין הריני מתכבד להשיבכם, כדלקמן:

1. במסגרת בקשת המידע שבסימוכין התבקשו הסדרים למניעת ניגוד עניינים שנערכו לגורמים במועצה כמפורט בנדון, לרבות שאלונים אגב עריכתם, וזאת החל ממועד הבחירות לרשויות המקומיות שנערכו בחודש פברואר האחרון.
2. בחודש מאי 2023 המועצה הפכה לרשות מקומית עצמאית אשר נפרדה מהמועצה האזורית מטה יהודה. עם הקמת המועצה מכוח חוק מונו ע"י שר הפנים ראש המועצה וחברי המועצה, כך שהם לא נבחרו במסגרת הבחירות לרשויות המקומיות.
3. מאחר שאין מדובר בנבחרי ציבור הרי שלא נדרשו למלא שאלון ניגוד עניינים בהתאם להוראות חוזרי מנכ"ל משרד הפנים החלים עליהם. כל מידע בנוגע אליהם אינו בידי המועצה ויש לפנות לשם כך לרשות הרלוונטית לקבל כל מידע. על כן, בקשתכם נידחת בהתאם להוראות סעיף 8(5) לחוק חופש המידע, תשנ"ח-1998.
4. מנכ"ל המועצה נבחר בהתאם להוראות הדין אולם לא נערך לא הסדר ניגוד עניינים שכן השאלון שמולא על ידו לא העלה חשש המצריך זאת.

למען הסדר הטוב יובהר כי במסגרת בקשת המידע שבסמך לא התבקשו שאלונים בלבד אלא שאלונים שמולאו אגב עריכת הסדר ניגוד עניינים.

 בברכה

תומר מוסקוביץ